 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 26. septembrī Nr. 572**

(protokols Nr. 21, 5. p.)

**Par nekustamā īpašuma Raiņa iela 20-3, Madona, Madonas novads, nodošanu atsavināšanai, rīkojot izsoli**

Madonas apvienības pārvalde rosina nodot atsavināšanai nekustamo īpašumu – dzīvokli Raiņa iela 20-3, Madona, Madonas novads, kas nav nepieciešams pašvaldības funkciju veikšanai.

Ar 08.08.2024. Madonas pašvaldības Dzīvokļu jautājumu komisijas lēmumu Nr. 265 nolemts atzīt, ka pašvaldībai piederošais dzīvoklis ar adresi Raiņa iela 20-3, Madona, Madonas novads, nav nepieciešams pašvaldības funkcijas - sniegt iedzīvotājiem palīdzību mājokļa jautājumu risināšanā, nodrošināšanai.

Dzīvoklis Raiņa iela 20-3, Madona, Madonas novads, ar kadastra numuru 7001 900 2476, ir Madonas novada pašvaldībai piederošs nekustamais īpašums, reģistrēts Vidzemes rajona tiesas Madonas pilsētas zemesgrāmatu nodalījumā Nr. 772 3, kas sastāv no dzīvokļa Nr. 3 21.9 kv.m. platībā un 221/1530 domājamām daļām no:

- būves ar kadastra apzīmējumu 70010011105001;

- būves ar kadastra apzīmējumu 70010011105002;

- būves ar kadastra apzīmējumu 70010011105003;

- zemes ar kadastra apzīmējumu 70010011105.

Publiskas personas mantas atsavināšanas likuma 4. panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

Saskaņā ar likuma “Pašvaldību likums” 10. panta pirmās daļas 16. punktu Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Lai izskatītu jautājumu par pašvaldības dzīvokļu īpašuma atsavināšanu, ir nepieciešama dzīvokļa īpašuma novērtēšana pie sertificēta vērtētāja.

Pamatojoties uz likuma “Pašvaldību likums” 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 45. panta trešo daļu, ņemot vērā 11.09.2004. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 14** (Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai dzīvokļa īpašumu Raiņa iela 20-3, Madona, Madonas novads.
2. Nekustamā īpašuma pārvaldības un teritoriālās plānošanas nodaļai organizēt dzīvokļa novērtēšanu pie sertificēta vērtētāja.
3. Pēc dzīvokļa īpašuma novērtēšanas virzīt jautājumu par dzīvokļa īpašuma atsavināšanu, rīkojot izsoli.

 Domes priekšsēdētāja vietnieks Z. Gora

*Semjonova 27333721*